Spansk avis: - Mourinho snakker ikke med spillerne
- Den åpne krigen mellom «garderoben» og trenerne er ikke lenger skjult. Flere av spillerne teller dagene de har igjen før de kan slippe å være under Mourinhos ledelse, skriver Marca.Avisen baserer seg på gårsdagens trening på Valdebebas i Madrid, der laget forberedte seg til hjemmekampen mot Malaga i morgen. Eller rettere sagt ikke forberedte seg. For det skal ikke ha falt noen ord fra Mourinho til spillerne - ei heller blitt diskutert noe etter 4-3-seieren over Valladolid i helgen. Noe krisemøte mellom Pepe og portugiseren virket heller ikke være på trappene etter at stopperen kritiserte Mourinhos angrep på keeper Iker Casillas. - I går var første gangen forsvareren og Mourinho møttes, men de utvekslet ikke et ord, skriver avisenAS.Ba Mourinho vise Casillas respekt På en pressekonferanse før helgen uttalte nemlig Mourinho at det han ville gjort annerledes de tre siste årene ville vært å hentet Diego Lopez (førstevalg på keeperplassen i Real Madrid per dags dato) allerede etter hans første år som trener. Det fikk Real Madrid-stopper Pepe til å reagere: - Mourinho er treneren vår, men han burde vise Iker Casillas mer respekt, sa forsvarsbautaen. At Mourinho har et betent forhold til sine spillere er i beste fall en dårlig bevart hemmelighet. Klubblegende og fast landslagskeeper Iker Casillas har i store deler av sesongen befunnet seg på benken - i tillegg har spanske medier i lang tid meldt om spenning mellom Mourinho og Sergio Ramos. Portugiseren skal ha kommet med kryptiske utsagn om hvor han er å finne neste år. Chelsea er heteste kandidat til å bli hans nye arbeidsgiver - klubben han har hatt suksess lengst i over lengre tid. - Jeg vet at jeg er elsket i England, og jeg vet at jeg er elsket av enkelte klubber, og da i særdeleshet én, sa Mourinho på pressekonferansen i etterkant av semifinaletapet mot Borussia Dortmund. Mandag sa ikke trener Jose Mourinho et eneste ord til spillerne på morgenøkten. - Jeg vurderer å bli her, sa Mourinho på en pressekonferanse tirsdag. Real vinner ikke ligaen og er utslått av mesterligaen. Bare den spanske cupen kan redde en flik av æren. Der går finalen 17. mai mot Atlético Madrid. Nå får tiden vise hvor «The Special One» befinner seg neste sesong.
Forholdet mellom José Mourinho (50) og stjernespillerne i Real Madrid skal ha nådd det absolutte frysepunkt.